Document ID: 31987D0190

*****
ΑΠΟΦΑΣΗ ΤΗΣ ΕΠΙΤΡΟΠΗΣ
της 23ης Ιανουαρίου 1987
που τροποποιεί την απόφαση 83/195/ΕΟΚ, Ευρατόμ, ΕΚΑΧ όσον αφορά την άδεια που δίδεται στο Ηνωμένο Βασίλειο σχετικά με τον υπολογισμό του φόρου προστιθέμενης αξίας
(Το κείμενο στην αγγλική γλώσσα είναι το μόνο αυθεντικό)
(87/190/Ευρατόμ, ΕΚΑΧ, ΕΟΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας Άνθρακα και Χάλυβα,
τη συνθήκη για την ίδρυση της Ευρωπαϊκής Οικονομικής Κοινότητας,
τη συνθήκη για την ίδρυση της Ευρωπαϊκής Κοινότητας Ατομικής Ενέργειας,
την απόφαση 85/257/ΕΟΚ, Ευρατόμ του Συμβουλίου της 7ης Μαΐου 1985 για το σύστημα των ιδίων πόρων των Κοινοτήτων (1),
τον κανονισμό (ΕΟΚ, Ευρατόμ, ΕΚΑΧ) αριθ. 2892/77 του Συμβουλίου της 19ης Δεκεμβρίου 1977 περί της εφαρμογής, προς τους ίδιους πόρους που προέρχονται από το φόρο προστιθέμενης αξίας, της αποφάσεως της 21ης Απριλίου 1970 περί αντικαταστάσεως των χρηματικών συνεισφορών των κρατών μελών από ιδίους πόρους των Κοινοτήτων (2), όπως τροποποιήθηκε τελευταία από τον κανονισμό (ΕΚΑΧ, ΕΟΚ, Ευρατόμ) αριθ. 3735/85 (3), και ιδίως το άρθρο 9 παράγραφος 3 πρώτο εδάφιο, το άρθρο 11 παράγραφος 1 δεύτερο εδάφιο και το άρθρο 13 παράγραφος 2,
Εκτιμώντας:
ότι για τα οικονομικά έτη 1979 έως 1985 η Επιτροπή εξέδωσε, κατ' εφαρμογή του άρθρου 13 παράγραφος 2 του κανονισμού (ΕΟΚ, Ευρατόμ, ΕΚΑΧ) αριθ. 2892/77, τις αποφάσεις 80/774/ΕΟΚ, Ευρατόμ, ΕΚΑΧ (4), 81/1017/Ευρατόμ, ΕΚΑΧ, ΕΟΚ (5), 82/810/ΕΚΑΧ, ΕΟΚ, Ευρατόμ (6), 83/195/ΕΟΚ, Ευρατόμ, ΕΚΑΧ (7) και 84/280/Ευρατόμ, ΕΚΑΧ, ΕΟΚ (8)·
ότι το Ηνωμένο Βασίλειο απαλλάσσει τις υπηρεσίες που παρέχονται από τα νοσοκομεία· ότι πρέπει, επομένως, να εκτιμηθούν κατά προσέγγιση οι δραστηριότητες που δεν πραγματοποιούνται βάσει των κοινωνικών προϋποθέσεων που αναφέρονται στο άρθρο 13 σημείο Α παράγραφος 1 στοιχείο β) της έκτης οδηγίας 77/388/ΕΟΚ του Συμβουλίου (9)·
ότι, μετά από σχετική αίτηση πρέπει να επιτραπεί στο Ηνωμένο Βασίλειο, δυνάμει του άρθρου 9 παράγραφος 3 πρώτο εδάφιο δεύτερη περίπτωση του κανονισμού (ΕΟΚ, Ευρατόμ, ΕΚΑΧ) αριθ. 2892/77, να χρησιμοποιήσει τις κατά προσέγγιση εκτιμήσεις για τον καθορισμό της βάσης των ιδίων πόρων ΦΠΑ·
ότι η Συμβουλευτική Επιτροπή Ιδίων Πόρων ενέκρινε την έκθεση στην οποία υπάρχει η γνώμη των μελών της σχετικά με την παρούσα απόφαση,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Στο άρθρο 2 της απόφασης 83/195/ΕΟΚ, Ευρατόμ, ΕΚΑΧ προστίθεται το ακόλουθο σημείο:
«3. δραστηριότητες που πραγματοποιήθηκαν από νοσηλευτικά ιδρύματα που δεν προβλέπονται στο άρθρο 13 σημείο Α παράγραφος 1 στοιχείο β) (παράρτημα ΣΤ σημείο 10)».
Άρθρο 2
Η παρούσα απόφαση απευθύνεται στο Ηνωμένο Βασίλειο.
Βρυξέλλες, 23 Ιανουαρίου 1987.

Labels: 2
18
15